**Forslag fra Næstved jægerrådsmøderne 2025**

|  |
| --- |
| **Forslagsstiller:**    **Karrebæksminde Strandjagtforening, Næstved Jægerråd**  **Forslag til behandling på kredsmødet i Kreds 6 - 8. marts 2025**  **Forslaget er vedtaget på Næstved Jægerråds årsmøde den 5. februar 2025** |
| **Det konkrete forslag:**    **” Danmarks Jægerforbund skal arbejde for, at salg af dagjagter på fasaner udfases”** |
| **Forslaget er ikke en ny vedtægtsbestemmelse eller en vedtægtsændring til jægerforbundets vedtægter** |
| **Motivation:**    **Med de nugældende retningslinjer for udsætning af fasaner kan arten være et tilskud til jagtudøvelsen for den eller de jagtberettigede. Kommercielle dagjagter, hvor udsatte fasaner er det primære jagtudbytte, og hvor udbyttet i nogle tilfælde opgøres i firecifrede tal, er uetiske og skadelige for almindelige jægeres omdømme. Forsvaret for disse aktiviteter ligger uden for den interessevaretagelse, som forbundet er forpligtet til og skal om fornødent alene varetages af erhvervsmæssige organisationer.** |